
ŠAKIŲ RAJONO SAVIVALDYBĖS TARYBA

SPRENDIMAS
DĖL RAJONO SAVIVALDYBĖS TARYBOS 2011 M. SAUSIO 27 D. SPRENDIMO NR. T-13   DALINIO PAKEITIMO

2011 m. gegužės 26 d.  Nr. T-62
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 4 d., 18 str. 1 d. ir Lietuvos Respublikos 2011 metų valstybės biudžeto ir savivaldybių biudžetų finansinių rodiklių patvirtinimo įstatymo (Žin., 2010, Nr. 151-7712) 3 ir 4 str.,  n u s p r e n d ž i a ,

            
iš dalies pakeisti rajono savivaldybės tarybos 2011 m. sausio 27 d. sprendimu Nr. T-13 patvirtinto Mokinio krepšelio lėšų paskirstymo, perskirstymo, naudojimo ir perdavimo tvarkos aprašo 16 ir 17 punktus, išdėstant juos nauja redakcija: 

            
„16. Mokiniams migruojant tarp savivaldybių (ar kitų subjektų), švietimo įstaigos iki birželio 1 dienos ir iki spalio 1 dienos patikslina mokinių registro duomenis apie mokinius, išvykusius mokytis į kitų savivaldybių (ar kitų subjektų) mokyklas bei atvykusius iš kitų savivaldybių (ar kitų subjektų) mokyklų. Švietimo įstaigų vadovai atsako už mokinių registro duomenų apie mokinių migraciją teisingumą.


17. Savivaldybės administracijos Švietimo ir sporto skyrius apibendrina švietimo įstaigų  mokinių registro duomenis, atlieka skaičiavimus dėl gaunamų mokinio krepšelio lėšų, parengia mokinio krepšelio lėšų suderinimo - atsiskaitymo aktus, kuriuos suderina su Švietimo ir sporto skyriaus vedėju, ir išsiunčia juos atitinkamoms savivaldybėms (ar kitiems subjektams). Gautus suderintus iš kitų savivaldybių (ar kitų subjektų) aktus Švietimo ir sporto skyrius pateikia savivaldybės administracijos Biudžeto ir turto skyriui.“

Meras                                                                                                               Juozas Bertašius

